Михопар

Михопар — XVIII ĕмĕр варринчи пурăннă чаплă чăваш çынни. Вăл хальхи Муркаш районне кĕрекен Çĕньял Оринин ялĕнче çуралса ӳснĕ, унтах пурăннă. Вăл вăйпа тĕне кĕртнĕ чăваш пулнă. Хут çинче ăна Митрофан Селиверстов тесе çырнă.

 Пурнăçĕ, ĕçĕсем 

Пугачев хресчен вăрçи вăхăтĕнче ял çыннисем Орининра пуçтарăннă. Пăкач пирки сӳтсе яма тытăннă. Халăх вара Михопара Çĕрпĕве янă. Михопар Çĕрпӳрен пăлхавçăсене илсе килнĕ. Вĕсем вара пупсене тăпăлтарма, хресченсене чиркӳ укçисене пама тытăннă. Пупсене, тиексене укăлча хапхи юпи çине çакнă тет. Чиркĕве çĕмĕрсе пĕтернĕ. Михопара майра патша салтакĕсем ярса тытса питĕ хытă тертлентернĕ. Халăхра каланă тăрăх, вăл вара хăйне тискеррĕн асаплантарнине чăтаймасăр вилнĕ имĕш.

 Вуламалли 

 В.Д.Димитриев, "История Чувашии XVIII века".
 Юхма Мишши, "Авалхи чăвашсем", Шупашкар, 1996.

Категори:Чăваш Ен паллă çыннисем
Категори:Чăваш паттăрĕсем